AQSh prezidenti lavozimiga nomzod demokratchi Xillari Klintonning respublikachi nomzod Donald Trampdan farqi ancha oshdi. Bundan so‘rovnoma ma’lumotlari darak bermoqda. So‘rovnomaga ko‘ra, AQShning sobiq Davlat kotibini hozirda 46 foiz saylovchilar, Nyu-yorklik milliarder Trampni esa 35 foiz saylovchilar qo‘llab-quvvatlashga tayyorlar. So‘ralganlardan 19 foizi na Klintonga, na Trampga ovoz berishga tayyor emasliklarini bildirganlar. AQSh prezidenti saylovlari 8 noyabrda bo‘lib o‘tadi. Iyulda demokratlar va respublikachilar milliy konventlar o‘tkazishadi, ularning yakunlariga ko‘ra partiyalardan prezident lavozimiga nomzodlar tanlanadi.